1945માં તેઓએ મેટ્રિક પાસ કરી હતી અને 1956માં ખાલસા કોલેજ, મુંબઇથી ગુજરાતી વિષયમાં બી.એ. જ્યારે 1958માં ભવન્સ કોલેજ મુંબઇથી ગુજરાતી વિષયમાં એમ.એ. કર્યું હતું. તેઓ 1958-59માં ગુજરાતી નાટ્યમંડળના કાર્યાલયમાં કાર્યકારી મંત્રી હતા. જ્યારે 1959-60માં તેઓ પ્રજાતંત્ર દૈનિક ઉપમંત્રી તરીકે ફરજ બજાવી ચૂક્યા હતા. જ્યારે 1960થી 1986 સુધી ભારત સરકારના માહિતી અને પ્રસારણ મંત્રાલયમાં ફિલ્મસ અને ડિવિઝન સાથે તેઓ કાર્યરત હતા. તેમની લોકપ્રિય રચનાની વાત કરીએ તો ત્રિઅંકી નાટર આકાશ નવી ધરતી, પ્રહસન કોથળામાંથી બિલાડું, દુનિયાને ઊંધા ચશ્મા, તારક મહેતાના ઊંધા ચશ્મા, તારક મહેતાનો ટપુડો, તારક મહેતાના ટપુડાનો તરખાટ, દોઢડાહ્યા તારક મહેતાની ડાયરી જેવા અનેક હાસ્યલેખ સંગ્રહો છે. તારક મહેતાના નિધન પર તારક મહેતા કા ઉલ્ટા ચશ્માની ટીમે પણ શોક વ્યક્ત કર્યો છે.